වර්ෂ 2021 ක්වු සැප්තැම්බර් මස 08 වන දින පෙරවරු 10.00 ට බණ්ඩාරවෙල මහා නගර සභා රැස්වීම් ශාලාවේදි පවත්වන්නට යෙදුණු බණ්ඩාරවෙල මහා නගර සභාවේ මාසික මහා සභා රැස්වීමේ වාර්තාව

බණ්ඩාරවෙල මහා නගර සභාවේ මාසික මහා සභා රැස්වීම ගරු නගරාධිපති ජනක නිශාන්ත රත්නායක මහතාගේ ප්‍රධානත්වයෙන් පැවති අතර,නාගරික මන්ත්‍රීවරුන්ගේ මෙදින සහභාගිත්වය පහත සදහන් පරිදි විය.

1. එච්.එම්.මිත්‍රපාල හීන්කෙන්ද මහතා - ගරු නියෝජ්‍ය නගරාධිපති
2. නඩරාජා රගුපති මහතා - ගරු නාගරික මන්ත්‍රී
3. හමීඩ් මොහොමඩ් නවුෂාඩ් මහතා - ගරු නාගරික මන්ත්‍රී
4. ඒ.එල්.බන්දුල කරුණාරත්න මහතා - ගරු නාගරික මන්ත්‍රී
5. ප්‍රියන්ත ලීලසේන කරුණාරත්න මහතා - ගරු නාගරික මන්ත්‍රී
6. රුවන් අමිල කුමාර මහතා - ගරු නාගරික මන්ත්‍රී
7. පාලිත නිහාල් රූපසිංහ මහතා - ගරු නාගරික මන්ත්‍රී
8. එච්.ඒ.ගාමිණි සරත්චන්ද්‍ර මහතා - ගරු නාගරික මන්ත්‍රී
9. මුදිතා රම්‍යමාලා ඒකනායක මහත්මිය - ගරු නාගරික මන්ත්‍රී
10. අනුර ජයසිංහ වත්තුහේවා මහතා - ගරු නාගරික මන්ත්‍රී
11. එල්.ඩබ්ලිව්.ලක්ෂ්මන් විජේසිරි මහතා - ගරු නාගරික මන්ත්‍රී
12. පී.පී.දේවිකා ලසන්ති මහත්මිය - ගරු නාගරික මන්ත්‍රී
13. එම්.එම්.උදයංගනි මාරසිංහ මහත්මිය - ගරු නාගරික මන්ත්‍රී
14. ඩි.එම්.ඥාණවති මහත්මිය - ගරු නාගරික මන්ත්‍රී
15. කේ.නිම්මි මහත්මිය - ගරු නාගරික මන්ත්‍රී

1.පසුගිය සභා රැස්වීම් වාර්තාව සභා සම්මත කර ගැනිම -

**ගරු නගරාධිපති ජනක නිශාන්ත රත්නායක මහතා** -සියලුම දෙනාට සුභ උදෑසනක්. 2021.08.12 දින පැවති මාසික මහා සභා රැස්වීම් වාර්තාව මා විසින් ඔබතුමන්ලා සියලුම දෙනාට කලින් ලැබිමට සලස්වලා තියෙනවා.එම වාර්තාවේ අඩු පාඩු හා වැරදි ඇතොත් ඒවා ඉදිරිපත් කරන ලෙසටද,නොඑසේ නම් ලියා ඇති පරිදි ස්ථිර කරන ලෙසටද මම මෙම ගරු සභාවට යෝජනා කර සිටිනවා.

ගරු නාගරික මන්ත්‍රී කේ.නිම්මි මහත්මිය - සුභ උදෑසනක්, ගරු නගරාධිපතිතුමනි, මට පොඩි සංශෝධනයක් කරන්න තියෙනවා එකේදි පසුගිය සභා වාරයේදි මට කතා කරන්න අවස්ථාව හම්බවුනා ඒ කතාව ඇතුලේ මම කියනවා තැනකදි මේ පසුගිය පළාත් පාලන මැතිවරණයට මම ඉදිරිපත් වුනේ අපි කණ්ඩායමක් විදිහට ඉදිරිපත් වෙන්නේ හැම පක්ෂයකම නියෝජනයක් එක්ක කියලා.එතැනදි මම විශේෂයෙන්ම කියනවා ජනතා විමුක්ති පෙරමුණ,පොදු පෙරමුණ සහ U.N.P එකේ නියෝජනය තමයි තියෙන්නේ කියලා හැබැයි මේ වාර්තාව ඇතුලේ ඒ පොදු පෙරමුණ කියන වචනය නැහැ.ඒක චේතනාත්විතව ඉවත් කරලාද කියලා මට සැකයි. එහෙමනම් මම මාගේ කණගාටුව ප්‍රකාශ කරනවා මේ සභාව ඇතුලේ. මම ඉල්ලා සිටිනවා ඒක නිවැරදි කරලා වාර්තාව සම්මත කර ගන්න කියලා.ඒක ඇතුලේ මට, පක්ෂයක් විදිහට අපිට කණ්ඩායමක් විදිහට ලොකු හානියක් සිද්ධවෙනවා කියලා තමයි මම විශ්වාස කරන්නේ.

ගරු නගරාධිපති ජනක නිශාන්ත රත්නායක මහතා - ගරු මන්ත්‍රීතුමිය ඒක ගැටලුවක් කරගන්න එපා.ඒක ඇතුළත් කරන්න පුලුවන්.ඔබතුමිය වැරදි වැටහීමක් ඇති කරගන්න එපා සභා වාර්තාව තුළ කිසිම සංශෝධන මම කරන්නේ නැහැ. අදාල නිළධාරිනිය Recording වලට අදාලව තමයි වාර්තාව සකසන්නේ.ඔබතුමිය ප්‍රකාශයක් කරලා තියෙනවා නම් එය ඇතුළත් කරන්න පුලුවන්

ගරු නාගරික මන්ත්‍රී කේ.නිම්මි මහත්මිය - Recording වල තියෙනවා මට 100% ක්ම විශ්වාසයි මම කීවා කියලා

ගරු නගරාධිපති ජනක නිශාන්ත රත්නායක මහතා - එහෙම තියෙනවා නම් ඇතුලත් කරන්න පුලුවන් .එහෙනම් ඒ සංශෝධන වලට යටත්ව ..

ගරු නාගරික මන්ත්‍රී එල්.ඩබ්ලිව්.ලක්ෂ්මන් විජේසිරි මහතා - නගරාධිපතිතුමා සුභ උදෑසනක් 17 පිටුවේ ඔබතුමාගේ 5-2 යෝජනාව"බණ්ඩාරවෙල මහා නගර සභාවේ කොම්පෝස්ට් අංගනයේ සේවා කටයුතු විධිමත් කිරිම සදහා සහ එහි කටයුතු මනාව කළමණාකරණය කිරිම සදහා මේ සම්බන්ධව දැනුමක් ඇති සේවකයෙක් මහා නගර සභා ආඥා පණතේ 177 වගන්තිය ප්‍රකාරව බදවා ගැනිම සුදුසු බවට ඔබතුමා යෝජනාවක් ගෙනාවා, නගරාධිපතිතුමනි .මේ යෝජනාවට ඔබතුමාගේවත් කිසි කෙනෙකුගේවත් හිත රිදවීමටව මගේ සංශෝධිත යෝජනාවක් නෙවෙයි. නමුත් නගරාධිපතිතුමා මම කණගාටු වෙනවා මේකේ 18 පිටුවේ මේ සංශෝධනය මා විසින් ගෙනාපු සංශෝධන යෝජනාව වැරදියි කියලා මේකේ ලියලා තියෙනවා.ඒ හින්දා ගරු නගරාධිපතිතුමා ඔබතුමාගෙත් මේ ලියපු නිළධාරියාගෙත් හිත රිදුනානම් මම සමාව ඉල්ලා සිටිනවා. ඒ වගේම මේ ඔබතුමා ගෙනපු යෝජනාවට මා විසින් ගෙනාපු සංශෝධිත යෝජනාව මා ඉල්ලා අස් කර ගන්නවා නගරාධිපතිතුමා.

ගරු නගරාධිපති ජනක නිශාන්ත රත්නායක මහතා - ඒ සංශෝධන වලට යටත්ව සභා වාර්තාව පිළි ගන්නා ලෙස මා ගරු සභාවෙන් ඉල්ලා සිටිනවා.

ගරු නියෝජ්‍ය නගරාධිපති එච්.එම්.මිත්‍රපාල හීන්කෙන්ද මහතා - ගරු නාගරික මන්ත්‍රී කේ.නිම්මි මහත්මිය සහ ගරු නාගරික මන්ත්‍රී එල්.ඩබ්ලිව්.ලක්ෂ්මන් විජේසිරි මහතා විසින් ගෙනෙන ලද ඉහත සදහන් සංශෝධන වලට යටත්ව 2021.08.12 සභා වාර්තාව පිළිගැනිම සුදුසු බවට මම මෙම ගරු සභාවට යෝජනා කර සිටිනවා

ගරු නාගරික මන්ත්‍රී බන්දුල කරුණාරත්න මහතා - ඒ යෝජනාව මම ස්ථිර කරනවා.

ඒ අනුව 2021.08.12 දින පැවති මාසික මහා සභා රැස්වීම් වාර්තාව සංශෝධන වලට යටත්ව සභා සම්මත විය.

2. ගරු නගරාධිපතිතුමාගේ අදහස් හා නිවේදන - ඊළගට තිබෙන්නේ මගේ අදහස් හා නිවේදන ඉදිරිපත් කිරිම.දීර්ඝ ලෙස මම අදහස් ප්‍රකාශ කරන්න බලාපොරොත්තු වෙන්නේ නැහැ මේ කොවිඩ් සමය තුළ අපේ වෛද්‍ය ලක්නාත් මහතා ඇතුලු මාගේ මහජන සෞඛ්‍ය පරික්ෂකවරනු සියලුම දෙනා කාර්යක්ෂමව මේ දිනවල වැඩ කටයුතු කරගෙන යනවා.ඔවුන්ගේ කැපකිරිමේ හා මහන්සියේ ප්‍රථිඵල බණ්ඩාරවෙල මහා නගර සභා බල ප්‍රදේශය තුළ පසුගිය දිනවල විශාල වශයෙන් කොවිඩ් රෝගින් වාර්තා වුනා මිට දින 20 කට පමණ පෙරතුව. නමුත් ඒ වාර්තාවීම 60% කින් විතර අඩුවීමක් තියෙනවා.ඒ කටයුත්තට දායක වෙලා ඔවුන් මේ කරන කාර්යය අපි අගයන්න ඕනි හේතුව කොවිඩ් වසංගතයෙන් බණ්ඩාරවෙල වගේ නගරයක මෙය පාලනය කරගන්න හැකියාවක් ලැබුණා. ප්‍රධාන පෙලේ ආර්ථික මධ්‍යස්ථානයක් හා ප්‍රධාන පෙලේ වෙළද කටයුතු කරන නගරයක් ලෙස ඔවුනගේ කැපකිරිම තුළ තමයි මේ කටයුතු කරන්නෙ. විශේෂයෙන් අපේ සෞඛ්‍ය දෙපාර්තමේන්තුවට සෞඛ්‍ය අංශයේ සියලුම නිළධාරින් මේ දිනවල නිවාඩු ගන්නේ නැතුව මේ කටයුතු කරන්නේ ඒ සියලු දෙනාටම මගේ ස්තුතිය පුදකරනවා.ගරු නියෝජ්‍ය නගරාධිපතිතුමා ඇතුලු ඔබ සියලු දෙනාගේ මැදිහත් වීමෙන් සභා එකගතාවයෙන් අපි හැම කොවිඩ් පොසිටිව් වෙච්ච පවුලකටම රු 5000.00 ක වියළි ආහාර පාර්සලයක් ලබාදීමේ කටයුතු කරගෙන යනවා. මේ වනකොට ලක්ෂ 10 ක් විතර මුදලක් වැයවෙලා තියෙනවා. කොවිඩ් පොසිටිව් වෙච්ච පවුලකට තමයි මෙය හම්බවෙන්නේ. එකම පවුලේ කිහිපදෙනෙක් පොසිටිව් වුනත් පවුලටම එකයි හම්බ වෙන්නේ.සෑම පවුලකටම දිය යුතු ප්‍රමාණය දීලා අවසන් කරලා ඉවරයි ඊයේ දිනය වනවිට ගොඩක් මිනිස්සු අපිට ස්තූති කරනවා. බණ්ඩාරවෙල මහා නගර සභාවේ ඔබතුමන්ලා සියලු දෙනාට ඒ පිනම ඇති හේතුව ගෙදරින් එළියට එන්න බැරුව ඉන්න මනුස්සයෙකුට අඩු පාඩු අපි ගිහිල්ලා දෙනවා කියන්නේ ඒකේ ලොකු වටිනාකමක් තියෙනවා.ඒකට මම හිතන්නේ අපේ සෞඛ්‍ය දෙපාර්තමේන්තුවේ ඒ කණ්ඩායම ලොකු වෙහෙසක් ගත්තා ඒ කටයුත්ත සිදු කිරිමට.ඒ වගේම මම ස්තූතිවන්ත වෙන්න ඕනි ඌව පළාත් සභාවට අපිට ඒවා ප්‍රවාහනය කිරිම සදහා අවශ්‍ය වාහන කිහිපයක් සතියෙන් සතිය වගේ මාරුවෙන් මාරුවට ආයතන කිහිපයකින් අපිට එවනවා. ඒ විදිහට ඒ වාහන ටික අපිට ලබා දුන්නා ඒ පිළිබදව ඔවුන්ටත් ස්තූතිවන්ත වෙනවා. මම හිතන්නේ කාළයකට අපේ සංවර්ධන කටයුතු නිමකරලා අවසන්. ලක්ෂ 400 කට වැඩි ප්‍රමාණයක් මේ වනකොට බණ්ඩාරවෙල මහා නගර සභා බල ප්‍රදේශය තුළ මහා නගර සභා අරමුදල් වලින් වැඩ කරලා තියෙනවා. මම හිතන්නේ දැන් ආදායම් තත්ත්වය අපේ අන්තිම තත්ත්වයට වැටිලා තියෙන්නේ.හේතුව නගරයේ බදු ගෙවන ජනතාවට බදු ගෙවා ගන්න සහ කඩකුලි 777 වගේ කඩ ප්‍රමාණයකින් අපිට එන්න තියෙන කුළි මුදල් මාස 02,03 කින් සභාවට අයවෙන්නේ නැහැ. මම හිතන්නේ රටටම තියෙන ප්‍රශ්ණයක් අපිටත් එහි බලපෑම ලොකුවට ඇවිල්ලා තියෙනවා. මුදල් තත්වය පිළිබද තීන්දු තීරණ ඉදිරියට ගන්න වෙනවා.හේතුව දෙසැම්බර් මාසේ අපි 2022 වර්ෂයේ අයවැය ලේඛණය ඉදිරිපත් කරන්න අවශ්‍ය මූලික කටයුතු සදහා ලැබෙන්න තියෙන මුදල් ටිකක් අපි හදුනාගෙන තියෙනවා. ප්‍රධාන වශයෙන් සීවලි පාර ගොඩනැගිල්ල ටෙන්ඩර් මගින් සහ ලබාදිය යුත්තන්ට ලබාදිම තුලින් ඒ කඩ වලින් ලැබෙන මුදල මම හිතන්නේ කෝටි 20 ක් 22 ක මුදලක් අපි බලාපොරොත්තු වෙනවා. ඒ වගේම අපේ 5,2 Block එකේ වැඩ අවසන්. 95% කට වැඩි ප්‍රමාණයක මුදල් බැදලා තියෙනවා.ඒ මුදල් මේ දවස් වල අපේ තැන්පත් ගිණුම්වල තිබ්බේ ඒ බිල් ගෙවන්න වෙන්නේ සභා අරමුදලින් ඒවා නැවත සභාවට අයකරගෙන ඉතිරි වැඩ කටයුතු කරන්න බලාපොරොත්තු වෙනවා.ලබන වර්ෂය තුළ අපිට ලොකු ගමනක් යන්න පුලුවන් මේ කොවිඩ් වසංගත තත්වය අවසන් වීමත් සමග අපි බලාපොරොත්තු වන ආදායම් තත්ත්වය වර්ධනය වෙයි කියලා ලොකු විශ්වාසයක මමත් ඔබතුමාලාත් දන්නවා ඇති ඒ කටයුතු තුළ තමයි අපි ගමන් කරන්නේ එහෙම තියෙද්දීත් අපි කරපු වැඩත් එක්ක යම් කිසි කටයුතු වලට ලොකු දායකත්වයක් දෙන්න පුලුවන් වුනා.විශේෂයෙන් අපිට ඌව පලාත් සභාවේ ගරු ආණ්ඩුකාරතුමා ඇතුලු කණ්ඩායම අපිට ස්තූති කරා.අනිත් සභාවල ගිය මාසේ තමයි කොවිඩ් මරණ නොමිලේ ආදාහන කටයුතු කරන්න පටන් ගත්තේ. නමුත් බණ්ඩාරවෙල මහා නගර සභාවේ ඔබතුමන්ලාගේ ශක්තියෙන් මාර්තු මාසයේ මුල සිටම කොවිඩ් මරණ ආදාහනය කරේ නොමිලේ මම හිතන්නේ ඊයේ වෙනකොට 72 කට ආසන්න ප්‍රමාණයක් අපි නොමිලේ ආදාහනය කරලා තියෙනවා.බල ප්‍රදේශයේ පමණක් නෙවෙයි සමස්ථ ලංකාවේම පිරිස් සමහර වෙලාවට අපි ආදාහනය කරලා ඇති.අපි ගත්ත හොද තීරණයක් මත ක්‍රියාත්මක වෙච්ච දෙයක් ඒ වගේම මම හිතන්නේ ගිය මාසේ අපේ අවමංග්‍ය ශාලාවේ වැඩ කටයුතු ආරම්භ කරා. මාස 06 ක් වැනි කෙටි කාළයක් තුළ එහි වැඩ කටයුතු අවසන් කරන්න බලාපොරොත්තු වෙනවා. ඒ වගේම ඉදිරි අයවැයේදි විශාල සංවර්ධන යෝජනා 02 ක් ඉදිරිපත් කිරිමට බලාපොරොත්තු වෙනවා. පොලිසිය ඉදිරිපිට අපගේ රථගාල් භූමියත් ඒ වගේම ක්‍රිඩා පිටිය මාර්ගය පුලුල් කිරිමේ කටයුතුත් බණ්ඩාරවෙල මහා නගර සභාව මැදිහත් වීමෙන් ඉදිරියේදි අපි කරන්න බලාපොරොත්තු වෙනවා. ඊට අමතරව A.D.B Grant එක අපිට ලැබෙන්නේ නැහැ ඒ සියල්ල නතර කරලා තියෙන නිසා අපිට කෝටි 50 ව්‍යාපෘතිය මම බලාපොරොත්තු වෙනවා අපි සාකච්ඡා කරලා අපිට LLD Loan එක ගන්න පුලුවන්.අපිට අවශ්‍ය ප්‍රමාණයට තව මාසයක් බලාගෙන ඉන්නවා තොගපොල හදන්න ආණ්ඩුවෙන් සල්ලි දුන්නේ නැත්නම් ඒ Loan එක අරගෙන තොගපොලෙහි වැඩ කටයුතු අන්තිම කොටස තියෙන්නේ පුරා විද්‍යා ඉඩමත් දැන් අපිට ලබාදීලා තියෙන්නේ එහෙම නැතිවුනොත් අපි සභා අරමුදලත් ණය මුදලත් අරගෙන තොගපොලේ වැඩ කටයුතු ආරම්භ කරන්න බලාපොරොත්තු වෙනවා.ඉතින් මේ කටයුතු ටික කරන්න ඉදිරියේදි කරන්න අපි බලාපොරොත්තු වෙනවා.අපිට ලොකු ගමණක් යෑමේ හැකියාව තියෙනවා. කාළය දීර්ඝ කිරිම අනිවාර්යයි තව අවුරුද්දකට.ඉතින් අපිට ඒ අවුරුද්ද තුළ වැඩ කටයුතු කරන්න පුලුවන් වෙයි.ඔබතුමන්ලා මට දක්වන සහයෝගය ඇත්තටම කොවිඩ් සම්බන්ධව ඇත්තටම මගෙන් කිසිම දෙයක් අහන්නේ නැහැ. කොවිඩ් වලට වියදම් කරන මුදල් ඇයි මෙහෙම වියදම් කරන්නේ කියලාවත් කවුරුවත් මගෙන් ප්‍රශ්ණ කරන්නේ නැහැ.හේතුව ඔබ සියලු දෙනාටම තේරෙනවා දන්නවා එහි තියෙන අපහසුව හා අමාරුකම.මිනිසුන්ට තියෙන අපහසුතා නිසා තමයි අපි සියලු දෙනා ඒකට මැදිහත් වෙලා කටයුතු කරන්නේ.ඉතින් මම ඔබතුමන්ලා සියලු දෙනාටම නැවත වතාවක් ස්තූතිවන්ත වෙමින් මගේ කතාව නිම කරනවා.

3. සභාව අමතා එවන ලද ආයාචන,පෙත්සම්,පැමිණිලි සහ සංදේශ සභාව හමුවේ තැබිම

3-**1 තමා අසනීප තත්ත්වයේ පසුවන බැවින් අද දින පැවැත්වෙන මාසික මහා සභා රැස්වීමට සහභාගි විය නොහැකි බව දන්වා ගරු නාගරික මන්ත්‍රී අඩෛයිකප්පන් ගනේෂන් මහතා විසින් ඉදිරිපත් කර ඇති ලිපිය ගරු නගරාධිපතිතුමා විසින් සභාව වෙත ඉදිරිපත් කරන ලදි.**

තමා අසනීප තත්ත්වයේ පසුවන බැවින්, 2021.09.08 දින පැවැත්වෙන මාසික මහා සභා රැස්වීමට සහභාගි විය නොහැකි බැව් දන්වා ගරු නාගරික මන්ත්‍රී අඩෛයිකප්පන් ගනේෂන් මහතා විසින් එවා ඇති ලිපිය සභාව හමුවේ තබන ලදුව, ගරු නාගරික මන්ත්‍රී අඩෛයිකප්පන් ගනේෂන්මහතා හට 2021.09.08 දින අසනීප නිවාඩු අනුමත කිරිම (වෛද්‍ය වාර්තාව ලබාගැනිමට යටත්ව) සුදුසු බවට මෙදින සභාවේ සිටි ගරු නියෝජ්‍ය නගරාධිපති එච්.එම්.මිත්‍රපාල හීන්කෙන්ද මහතා ඇතුලු නාගරික මන්ත්‍රීවරුන් වන නඩරාජා රගුපති මහතා, එච්.එම්.නවුෂාඩ් මහතා, ඒ.එල්.බන්දුල කරුණාරත්න මහතා , රුවන් අමිල කුමාර මහතා .ප්‍රියන්ත ලීලසේන කරුණාරත්න මහතා, පාලිත නිහාල් රූපසිංහ මහතා,එච්.ඒ.ගාමිණි සරත්චන්ද්‍ර මහතා මුදිතා ඒකනායක මහත්මිය, අනුර ජයසිංහ වත්තුහේවා මහතා, එල්.ඩබ්ලිව්.ලක්ෂ්මන් විජේසිරි මහතා, ,පී.පී.දේවිකා ලසන්ති මහත්මිය,එම්.එම්.උදයංගනි මාරසිංහ මහත්මිය ඩි.එම්.ඥාණවති මහත්මිය, කේ.නිම්මි මහත්මිය විසින් තම තමන්ගේ අත් එසවීමෙන් එකගතාවය ප්‍රකාශ කල අතර, ගරු නාගරික මන්ත්‍රී අඩෛයිකප්පන් ගනේෂන් මහතා හට අසනීප නිවාඩු ලබාදීම ඒකමතිකව සභා සම්මත විය.

4. යථා පරිදි කල් දී ඇති ප්‍රශ්ණ - මෙදින සභාවට ඉදිරිපත් කිරිම පිණිස යථා පරිදි කල්දි ඇති ප්‍රශ්ණ කිසිවක් නොවුනි.

5. යථා පරිදි කල් දී ඇති යෝජනා

ගරු නගරාධිපති ජනක නිශාන්ත රත්නායක මහතා විසින් ඉදිරිපත් කරනු ලබන යෝජනා -

5-1"බණ්ඩාරවෙල මහා නගර සභාවේ සෞඛ්‍ය හා පාරිසරික සංරක්ෂණ කමිටුවේ පවතින කමිටු සාමාජික පුරප්පාඩුව සදහා මහා නගර සභා ආඥා පණතේ 26(4) වගන්තිය ප්‍රකාරව ගරු නාගරික මන්ත්‍රී කේ.නිම්මි මහත්මිය පත්කිරිම සුදුසු බවට යෝජනා කරමි."

ගරු නියෝජ්‍ය නගරාධිපති එච්.එම්.මිත්‍රපාල හීන්කෙන්ද මහතා - ගරු නගරාධිපතිතුමා විසින් ගෙනෙන ලද ඉහත සදහන් යෝජනාව පිලිගැනිම සුදුසු බවට මම යෝජනා කරනවා.

ගරු නාගරික මන්ත්‍රී බන්දුල කරුනාරත්න මහතා - මම ස්ථිර කරනවා.

ගරු නගරාධිපති ජනක නිශාන්ත රත්නායක මහතා - ගරු සරත් මැතිතුමා සෞඛ්‍ය කමිටුව නියෝජනය කරමින් හිටියේ.මහා නගර සභා ආඥා පණත ප්‍රකාරව මම මේ ගරු සභාවට ඒ නම යෝජනා කරනවා. ඒ සදහා සභාවේ එකගතාවය අවශ්‍යයි.නැත්නම් ඡන්ද විමසීමක් අවශ්‍ය නොවන නිසා එක පුරප්පාඩුවක් සම්පූර්ණ කිරිමට තමයි මෙම මේ නම යෝජනා කරන්නනේ ‍. මේ යෝජනාව සදහා සභාවේ එකගතාවය තියෙනවාද? සියලුම දෙනා එකගයි. ගරු මන්ත්‍රීතුමිය සෞඛ්‍යය කමිටුව සදහා පත්වෙනවා. මම හිතන්නේ අපේ සරත් මන්ත්‍රිතුමා ලොකු ආශාවකින් සෞඛ්‍ය කමිටුවේ වැඩ කටයුතු කරගෙන ගියා.එතුමා පරිසරය හා සම්බන්ධ කටයුතු වලදි උපදෙස් දුන්නා මට පෞද්ගලිකවම.ඉතින් ඒ සම්බන්ධයෙන් ඔබතුමියත් ඒ කටයුතු වලට සම්බන්ධ වෙලා කමිටුවට සහභාගි වෙලා අපිට අවශ්‍ය මග පෙන්වීම් සිදු කරමින් මේ මහා නගර සභාවට ශක්තියක් වෙන්න කියමින් සියලු දෙනාගේ එකගතාවය මත ඔබතුමිය සෞඛ්‍යය කමිටුව සදහා පත්කරන බව මම කියා සිටිනවා. ඒ අනුව මෙම යෝජනාව ඒකච්ඡන්දයෙන් සභා සම්මත වෙනවා.

මේ අනුව ගරු නගරාධිපති ජනක නිශාන්ත රත්නායක මහතා විසින් 5-1 යටතේ ගෙනෙන ලද ඉහත සදහන් යෝජනාව පිලිගැනිම සුදුසු බවට ගරු නියෝජ්‍ය නගරාධිපති එච්.එම්.මිත්‍රපාල හීන්කෙන්ද මහතා විසින් යෝජනා කල අතර, ගරු නාගරික මන්ත්‍රී බන්දුල කරුණාරත්න මහතා විසින් ස්ථිර කරන ලදි. ඒ අනුව ගරු නගරාධිපති ජනක නිශාන්ත රත්නායක මහතා විසින් ගෙනෙන ලද ඉහත සදහන් යෝජනාවට මෙදින සභාවේ සිටි ගරු නියෝජ්‍ය නගරාධිපති එච්.එම්.මිත්‍රපාල හීන්කෙන්ද මහතා ඇතුලු නාගරික මන්ත්‍රීවරුන් වන නඩරාජා රගුපති මහතා, එච්.එම්.නවුෂාඩ් මහතා, ඒ.එල්.බන්දුල කරුණාරත්න මහතා, රුවන් අමිල කුමාර මහතා,ප්‍රියන්ත ලීලසේන කරුණාරත්න මහතා, පාලිත නිහාල් රූපසිංහ මහතා,එච්.ඒ.ගාමිණි සරත්චන්ද්‍ර මහතා මුදිතා ඒකනායක මහත්මිය, අනුර ජයසිංහ වත්තුහේවා මහතා, එල්.ඩබ්ලිව්.ලක්ෂ්මන් විජේසිරි මහතා, ,පී.පී.දේවිකා ලසන්ති මහත්මිය,එම්.එම්.උදයංගනි මාරසිංහ මහත්මිය ඩි.එම්.ඥාණවති මහත්මිය, කේ.නිම්මි මහත්මිය විසින් තම තමන්ගේ අත් ඔසවා එකගතාවය ප්‍රකාශ කරන ලදි.ඒ අනුව ඉහත සදහන් යෝජනාව ඒකමතිකව සභා සම්මත විය.

06 . ගරු නගරාධිපතිවරයා විසින් ගරු සභාව වෙත ඉදිරිපත් කරනු ලබන ලැබීම් සහ ගෙවීම් පිළීබඳ මාසික ප්‍රකාශ , වැඩ පිළිබඳ ප්‍රගති වාර්තා, සහ සභාව විසින් නියම කරනු ලබන වෙනත් ලියකියවිලි සභාව වෙත ඉදිරිපත් කිරීම.

6- 1 ස්ථාවර කමිටු වාර්තා මහා සභාවේ දැනගැනිම සඳහා ඉදිරිපත් කිරීම.

6-Ι-Ι 2021.08.30 දින පැවති මුදල් හා නීති සම්පාදනය පිළිබඳ ස්ථාවර කමිටු රැස්වීමේ වාර්තාව සභාවේ දැන ගැනිම පිණිස ඉදිරිපත් කිරිම

6-I-II 2021.09.06 දින පැවති මුදල් හා නීති සම්පාදනය පිළිබඳ ස්ථාවර කමිටු රැස්වීමේ වාර්තාව සභාවේ දැන ගැනිම පිණිස ඉදිරිපත් කිරිම

6-Ι-ΙΙI 2021.08.23 දින පැවති සෞඛ්‍යය හා පාරිසරික සංරක්ෂණය පිළිබද ස්ථාවර කමිටු රැස්වීමේ වාර්තාව සභාවේ දැන ගැනිම පිණිස ඉදිරිපත් කිරිම

6-Ι-ΙV 2021.08.26 දින පැවති කර්මාන්ත හා ඉදිකිරිම් පිළිබද ස්ථාවර කමිටු රැස්වීමේ වාර්තාව සභාවේ දැන ගැනිම පිණිස ඉදිරිපත් කිරිම.

6-2 2021.08.31 දිනට ලැබිම් ගෙවීම් වාර්තාව ඉදිරිපත් කිරිම

6-Ι-Ι 2021.08.30 දින පැවති මුදල් හා නීති සම්පාදනය පිළිබඳ ස්ථාවර කමිටු රැස්වීමේ වාර්තාව සභාවේ දැන ගැනිම පිණිස ඉදිරිපත් කිරිම

ගරු නගරාධිපති ජනක නිශාන්ත රත්නායක මහතා - මම හිතන්නේ මෙම වාර්තාවේ පොඩි සංශෝධනයක් කරන්න තියෙනවා මට අංක 12 යටතේ තියෙන බණ්ඩාරවෙල නගරයේ රථවාහන ගාල් කිරිමේදි ඇතිවු ගැටලු සම්බන්ධව සාකච්ඡාවක් එදා මුදල් කමිටුවේදි පැවැත්වුවා. හැබැයි මුදල් කමිටු වාර්තාව මගේ අතට එනවිට ඔබතුමන්ලාට ගිහිල්ලා මම මේක දැක්කේ නැහැ.මේ සම්බන්ධව සාකච්ඡා කරලා තීන්දුවක් අරගෙන මුදල් කමිටුවට දානවා කියන මතයේ තමයි මම හිටියේ.කමිටුවේ සාමාජිකයෝ සියලු දෙනාත් එක්ක. ඒක සම්පුර්ණ මේ වාර්තාවෙන් ඉවත් කරලා පෙරේදා දිනයේ පැවති විශේෂ මුදල් කමිටුවේදි සවිස්තරව මේ සම්බන්ධයෙන් සාකච්ඡා කරලා ඒ වාර්තාව ඊයේ දිනයේදි ඔබතුමන්ලාට හම්බ වෙන්න ඇති ඒ වාර්තාවේ තියෙනවා මේ සම්බන්ධයෙන් ගන්නා ලද තීන්දු තීරණ සහ ඒ සම්බන්ධ කටයුතු ඒ නිසා මේ 12 කොටස මේ මුදල් කමිටු වාර්තාවෙන් ඉවත් කරලා විශේෂ කමිටු වාර්තාවේ තියෙන නිර්දේශ තමයි ගන්න වෙන්නේ මේ මුදල් කමිටු වාර්තාවට සියලු දෙනාගේම එකගතාවය තියෙනවාද?

ගරු නාගරික මන්ත්‍රී එල්.ඩබ්ලිව්.ලක්ෂ්මන් විජේසිරි මහතා - නගරාධිපතිතුමා 2021.08.30 දින පැවති මුදල් කමිටු වාර්තාවේ ඔබතුමාගේ අදහස් හා නිවේදන වලදීත් කිව්වා එහි අංක 02 කොවිඩ් ආසාදිත පවුල් සදහා බණ්ඩාරවෙල මහා නගර සභාව විසින් ලබා දෙනු ලබන රු 5000.00 වියළි ආහාර මල්ල මේක මම දැනුවත් නිසා කියන්නේ කොවිඩ් ආසාදිත පවුල් කියන එකේ පොඩි ගැටලුවක් තියෙනවා. මම හිතන්නේ කොරන්ටයින් කරන පවුල් වලටත් 5000.00 දෙනවා.

ගරු නගරාධිපති ජනක නිශාන්ත රත්නායක මහතා - නෑ අපි දෙන්නේ නැහැ.

ගරු නාගරික මන්ත්‍රී එල්.ඩබ්ලිව්.ලක්ෂ්මන් විජේසිරි මහතා - නගරාධිපතිතුමා, මම පැහැදිලිවම දන්නවා කාටද දුන්නේ කියලා මම ඒක කතා කරන්නේ නැහැ.ඔබතුමා හොයලා බලන්න.මම නම් වශයෙන් දෙන්නම් කාටද දුන්නේ කියලා මේ කොරන්ටයින් කරන පවුල් වලටත් දෙනවා.එහෙම දීලා තියෙනවා. අපි තීරණය කරන්න ඕනි කොරොනා හැදිච්ච පවුල් වලට විතරද දෙන්නේ කියලා.

ගරු නගරාධිපති ජනක නිශාන්ත රත්නායක මහතා - මෙතෙක් දීලා තියෙන්නේ මට MOH එකෙන් පොසිටිව් කියලා වාර්තාවක් එනවා MOH හරහා ඒ අයගේ නාම ලේඛණය එනවා.PHI ……

ගරු නාගරික මන්ත්‍රී එල්.ඩබ්ලිව්.ලක්ෂ්මන් විජේසිරි මහතා - නගරාධිපතිතුමා, විශේෂයෙන් කියන්න ඕනි මම මේකට විරුද්ධ නැහැ කොරන්ටයින් වෙන පවුල් වලටත් දෙන්න ඕනි මහා නගර සභාවට බදු ගෙවන ජනතාව ඉන්නේ.ඒ අයට යම්කිසි ව්‍යසනයක් වුනොත් ඒ අයට සැලකීම වගකීමක්.මහා නගර සභාවක් හැටියට පළාත් පාලන ආයතනයක් හැටියට ඔවුනට සැලකීම අපේ වගකීමක්. අපි ගන්නා තීරණ ඒ තීරණ ඒ ආකාරයෙන්ම ක්‍රියාත්මක වීම තමයි අපේ ආශාව නමුත් ඉන් ඔබ්බට ගිහිල්ලා තව දෙයක් වෙනවා නම් ඒක වැරදිය.එතකොට තව කෙනෙකුට එහෙම කරානම් අනික් කෙනාටත් එහෙම කරන්න ඕනි කියන මතයේ තමයි මම ඉන්නේ මම මේකට විරුද්ධයි කියනවා නෙවෙයි මේ වගේ කිහිපයක් වෙලා තියෙනවා සමහර තැන්වල මම ඕනි නම් කියන්නම් අහවල් අහවල් තැන්වල කියලා.හැබැයි නගරාධිපතිතුමනි, අපි ගන්නා වූ තීරණය මේ කොවිඩ් හැදිච්ච පවුල්වලට දෙන එක සාධාරණයි.කොරන්ටයින් පවුල් වලට දෙනවාට මම විරුද්ධ නැහැ නගරාධිපතිතුමා. මම කියන්නේ මේක එහෙම සංශෝධනය වෙන්න ඕනි කියන එකයි.නිරෝධායනය වෙන පවුල් සදහාද දිය යුතුයි කියලා සංශෝධනය විය යුතුයි.

ගරු නගරාධිපති ජනක නිශාන්ත රත්නායක මහතා - ගරු මන්ත්‍රීතුමා, ඒක සභාවේදි යෝජනා සම්මතයක් මගින් ගත්ත තීරණයක් තියෙන්නේ. කොවිඩ් හැදිච්ච පවුලක් සදහා දෙනවා කියන එක තමයි තියෙන්නේ. යම් වැරදිමකින් හෝ සමහර අවස්ථා වලදි ගරු මන්ත්‍රීතුමා ඔබතුමාලාට සමහර පුද්ගලයෝ කියන්න ඇති නිරෝධායනය වන පවුල් වලට මම පුද්ගලික අරමුදලක් හදලා තියෙනවා මගේ හිතවත් පිරිසක් යොදා ගනිමින් ඒ හරහා මා අර නිරෝධායනය වෙන අයගේ පවුල් වලට බඩු පාර්සලයක් මගේ වියදමින් යවලා තියෙනවා.ඒ ගැන විස්තර මගේ ගාව තියෙනවා 5000.00 බඩු පාර්සලය අපි යවලා තියෙන්නේ .PHI 33මහත්වරුන්ගේ සහ MOH Doctor ගේ තහවුරුව සහිතව අපිට එවන ලැයිස්තුව පාදක කර ගනිමින් පමණයි.එතනින් පිට යම් දෙයක් වෙලා තියෙනවා නම් අපි හොයලා බලන්නම්. PHI 33මහත්වරුන්ගේ වාර්තා එක්ක.මොනම හේතුවක් නිසාවත් නිරෝධායනය වෙන පවුල් වලට අපිට එහෙම දෙන්න ගියොත් අපිට ඒ කටයුත්ත දිගින් දිගට කරගෙන යන්න බැරිවෙනවා මොකද මේ අවස්ථාවේදි අසරණභාවයට පත්වෙන්නේ පොසිටිව් වෙච්ච පවුල්. ඒ කටයුත්ත ඒ විදිහට කරමු.

ගරු නාගරික මන්ත්‍රී නඩරාජා රගුපති මහතා - ඔබතුමා කියපු කාරණය පිළිබදව මට සැකයක් ආවා මොකද මේ පොසිටිව් වෙච්ච එක්කෙනෙක් හරි හම්බවුනොත් ඒ පවුලේ අය කොරන්ටයින් කරනවානේ එහෙම නම් ඒක ප්‍රශ්ණයක් වෙන්නේ නැහැනේ. එතකොට .......

ගරු නගරාධිපති ජනක නිශාන්ත රත්නායක මහතා - ආශ්‍රිතයෝ කියලා කණ්ඩායමක් ඉන්නවානේ ආශ්‍රිතයෝ කියන කණ්ඩායම PHI 33මහත්වරු සමහර විට ලගම ආශ්‍රිතයෝ කියන කණ්ඩායම දානවා.

ගරු නාගරික මන්ත්‍රී නඩරාජා රගුපති මහතා - මොනවා හරි හේතුවක් නිසානේ PHI 33මහත්වරු Certify කරන්නේ මේ පවුල කොරන්ටයින් කරනවා කියලා.

ගරු නගරාධිපති ජනක නිශාන්ත රත්නායක මහතා - කොහොම කරත් කොරන්ටයින් කරන එක Certify කරලා තියෙනවා. නමුත් ප්‍රශ්ණය තියෙන්නේ ඒ පවුලක වුනත් කොව්ඩ් පොසිටිව් වෙච්ච එක සාමාජිකයෙක් හරි ඉන්න ඕනි ඒක තමයි.....

ගරු නාගරික මන්ත්‍රී නඩරාජා රගුපති මහතා - කොරන්ටයින් කරනවා නම් ඒ කෙනාව අයින් කරන එක වෙනම කතාවක් පවුලක් දෙකක් කොරන්ටයින් කරන කොට කවුරු හරි කෙනෙක් සම්බන්ධ වෙලා ඉන්න ඕනි. එහෙම නැත්නම් ඒ අය හා සම්බන්ධ වෙච්ච කෙනෙක් වෙන්න ඕනි ඒ නිසා ඒ පවුලට ආදායමක් නැහැ.පවුලේ කිසි කෙනෙකුට එළියට යන්න බැහැ එහෙම පවුල් වලට දුන්නාට ප්‍රශ්ණයක් නැහැ.

ගරු නගරාධිපති ජනක නිශාන්ත රත්නායක මහතා - කාරණා දෙක තුනක් තියෙනවා. පොසිටිව් වෙච්ච පවුල් සළකා බලන්න මේ සභාව තීරණය කරේ කොරන්ටයින් වීම ගැන අද මට පොසිටිව් වෙලා තියෙනවා නම් ඔබතුමා මා එක්ක ඉදගෙන හිටියා කියලා PHI 33මහත්වරු කියනවා හෙට ඉදලා දි 14 ක් නිරෝධායනය වෙන්න ගෙදරට වෙලා ඉන්න කියලා හැබැයි ඔබතුමා PCR ගන්න අවස්ථා 05 ක් වෙන්න පුලුවන් ඒ පහම නෙගටිවු.එතකොට ඔබතුමාගේ පවුලට ඒක හම්බ වෙන්නේ නැහැ කියන එක තමයි මේ කියන්නේ හැබැයි පොසිටිවු වෙච්ච මට හම්බ වෙනවා. මගේ පවුලට හම්බවෙනවා. නමුත් අර නිරෝධයනය වෙච්ච පවුල් වලට දින 10 කින් කෙනෙක් පොසිටිවු වුනොත් එතකොට ඒක දෙනවා.

ගරු නාගරික මන්ත්‍රී නඩරාජා රගුපති මහතා - දින 14 ක්ම ඒ පවුලේ කිසි කෙනෙකුට එලියට යන්න බැහැ. එගොල්ලන්ව PHI 33මහත්වරු Certify කරාම ඒ ගොල්ලන්ට කිසිම ආදායමක් නැහැ.

ගරු නගරාධිපති ජනක නිශාන්ත රත්නායක මහතා - එතනට යන්න අමාරුයි එහෙම වෙච්ච පවුල් බර ගාණක් ඉන්නවා. කෙනෙක් පොසිටිව් වුනාම ඒ අවට ඉන්න පවුල් 10 නම් ......

ගරු නාගරික මන්ත්‍රී නඩරාජා රගුපති මහතා - මට දැනිච්ච දේ මම ඇහැව්වේ. ඒ නිසා

ගරු නගරාධිපති ජනක නිශාන්ත රත්නායක මහතා - අපිට කරන්න පුලුවන් පොඩි හරි දෙයක් නිරෝධායනය වෙච්ච පවුල් වලට කරමු. නගර සභාවේ සියලුම මුදල් මේ සදහා වෙන් කරන්න ගියොත් අපිට අමාරුයි.

ගරු නාගරික මන්ත්‍රී එල්.ඩබ්ලිව්.ලක්ෂ්මන් විජේසිරි මහතා - නගරාධිපතිතුමා ඔබතුමා පොයින්ට් එකට ආවා දැන් ඔබතුමාට කොරොනා හැදෙනවා.එතකොට අපි ඔක්කොම කොරන්ටයින් කරනවා. මම කියපු කාරණාව ඒකයි. නගරාධිපතිතුමා යම් කිසි ගමක පවුලක් කොරන්ටයින් වෙනවා ඒ. පවුලේ සාමාජිකයින් වැඩියි මේ කෙනා සමහර තැන්වල ගිහිල්ලා තියෙනවා PHI 33මහත්තයා ඇවිත් ඒ පවුලුත් කොරන්ටයින් කරනවා. නගර සභාව විසින් රු 5000.00 මල්ල අර පවුල්වලටත් දුන්නා කියන එක මම මේ කියන්නේ.වගකීමෙන් මම මේ කියන්නේ.

ගරු නගරාධිපති ජනක නිශාන්ත රත්නායක මහතා - එ්ක තමයි ගරු මන්ත්‍රීතුමා.....

. ගරු නාගරික මන්ත්‍රී එල්.ඩබ්ලිව්.ලක්ෂ්මන් විජේසිරි මහතා - නගරාධිපතිතුමා, ඔබතුමා කියන විදිහට ඔබතුමාට විතරයි කොරොනා හැදුනේ

ගරු නගරාධිපති ජනක නිශාන්ත රත්නායක මහතා - ඔව් එතකොට මට විතරයි දෙන්න ඕනි

ගරු නාගරික මන්ත්‍රී එල්.ඩබ්ලිව්.ලක්ෂ්මන් විජේසිරි මහතා - දුන්නා කියලා මගේ විරෝධතාවයක් නැහැ.අනිත් පවුල් වලටත් දෙන්න ඕනි කියලා තමයි මම කියන්නේ.

ගරු නියෝජ්‍ය නගරාධිපති එච්.එම්.මිත්‍රපාල හීන්කෙන්ද මහතා - ඔතැන වෙලා තියෙන්නේ ඔබතුමා විසින් යවනවානේ බඩු බෑග් එකක්.. ඒක

ගරු නගරාධිපති ජනක නිශාන්ත රත්නායක මහතා - ඔව් මම යවනවා 3134444 කියන නම්බර් එකට වෙනම මිනිස්සු කතා කරනවා එතකොට බෙහෙත් ටික අරිනවා. මේවා යවන්න මම වෙනම fund එකක් හදලා තියෙනවානේ ලක්ෂ 02 ක විතර මගේ යහලුවෝ සහ හිතවත් අය මාර්ගයෙන් මම මුදල් ටිකක් අරගෙන දාලා තියෙනවා. ඒ මිනිස්සු ඉල්ලුවාම කන්න නෑ කියලා රු 2000.00 රු3000.00 රු 4000.00 ක පාර්සලයක් මම යවනවා. ඒක සමහර විට කියලා ඇති. ඒකට මගේ ලිපියක් යවනවා ඒක එක්ක සමහර විට ඒක කියනවා ඇති.අපිට හම්බවුනා කියලා. බෙහෙත් පවා අරන් දිලා තියෙනවා. රු.25000.00 ක 30000.00 ක බෙහෙත් අරන් දීලා තියෙනවා. ගෙවල් වලට අපි ඒ මුදලට පිටරට සහ මගේ හිතවත් අය දීලා තියෙනවා මුදල් වගයක් මේක කරන්න කියලා. ඒක තමයි සමහර විට කියලා ඇත්තේ අපේ ගෙදරටත් පාර්සලයක් ආවා කියලා.රු 5000.00 පාර්සලය නෙවෙයි.

ගරු නාගරික මන්ත්‍රී බන්දුල කරුණාරත්න මහතා - ගරු මන්ත්‍රීතුමා, ඒ පිළිබද සැකයක් තියෙනවා නම් සභාව ඉවර වුනාට පස්සේ ලැයිස්තු බලන්න පුලුවන්. කිහිප දෙනෙකුගේ අධික්ෂණය යටතේ බඩු මල්ල යන්නේ ඒ නිසා ඒ බඩු මල්ල ලබාදීමේදි කොහෙත්ම වරදින්න විදිහක් නැහැ. ඔබතුමා දිගින් දිගටම මේ පිලිබද ප්‍රශ්ණයක් තියෙනවා නම් ඒක බලන්න පුලුවන්.මොකද MOH Doctor ගේ PHI 33මහත්වරුන්ගේ නිර්දේශය එක්ක බලලා තමයි බඩු පාර්සලය ගියේ එහෙම ගිහින් තියෙනවා නම් පරික්ෂා කරලා බලලා.....

ගරු නාගරික මන්ත්‍රී එල්.ඩබ්ලිව්.ලක්ෂ්මන් විජේසිරි මහතා - මම කියන්නේ ඒකට විරුද්ධයි කියන එක නෙවෙයි.දෙන එක සාධාරනව දෙන්න ඕනි කියන මතයේ මම ඉන්නේ.

ගරු නගරාධිපති ජනක නිශාන්ත රත්නායක මහතා - දෙන්න පුලුවන් නම් මාත් කැමතියි.

ගරු නාගරික මන්ත්‍රී එල්.ඩබ්ලිව්.ලක්ෂ්මන් විජේසිරි මහතා - එහෙනම් අපි මේ යෝජනාව වෙනස් කර ගනිමු කියලා මම කියන්නේ

ගරු නාගරික මන්ත්‍රී බන්දුල කරුණාරත්න මහතා - නිරෝධායනය කරපු සංඛ්‍යාව වැඩියි බණ්ඩාරවෙල. ඒ නිසා පොසිටිවු වෙච්ච අයට පමණයි සහන මල්ල දෙන්නේ.ඒක මම වගකීමෙන්ම කියනවා.

ගරු නගරාධිපති ජනක නිශාන්ත රත්නායක මහතා -අපි ඒක බලමු ගැටලුවක් වෙන්නේ නැහැ.

ගරු නාගරික මන්ත්‍රී පාලිත නිහාල් රූපසිංහ මහතා - ගරු නගරාධිපතිතුමනි, මෙම වාර්තාවේ අංක 09 2022 වර්ෂට සදහා සැපයුම්කරුවන් ලියාපදිංචි කිරිම තියෙනවා. එතකොට ගරු නගරාධිපතිතුමා මම මේක දිගින් දිගටම කතා කරනවා.

ගරු නගරාධිපති ජනක නිශාන්ත රත්නායක මහතා -ගරු මන්ත්‍රීතුමා මේ සංශෝධන සියල්ලම ලබන සතියේ එනවා. ගාස්තු සියල්ල අඩුකරන්න කීවා රු 1500.00 දක්වා අඩුකරලා තියෙන්නේ.

ගරු නාගරික මන්ත්‍රී පාලිත නිහාල් රූපසිංහ මහතා - ගාස්තු නෙවෙයි නගරාධිපතිතුමා,වෙළද සංගමය නියෝජනය කරන මන්ත්‍රීවරු මෙතැන ඉන්නවා .වෙළද සංගමයට දැඩි අසාධාරණයක් වෙනවා . විශේෂයෙන් මාත් ව්‍යාපාරිකයෙක් වශයෙන් මේ විදිහට ගන්න ගියොත් අපිටත් දැඩි අසාධාරණයක් වෙනවා. මේක නිළධාරින් දාලා තියෙන්නේ ලංකාව පුරාම. ඇත්තටම නගර සභාවට බදු ගෙවන්නේ අපි. ඉතින් මේක ප්‍රාදේශීය වශයෙන් මිළ ගණන් සලකා බලනවා කියලා දාන්න කියලා මම යෝජනා කරනවා.

ගරු නගරාධිපති ජනක නිශාන්ත රත්නායක මහතා - මුදල් කමිටුවේ ඒක ලියා ගන්න. ගාස්තු සංශෝධනය කරා සංශෝධන ගාස්තු 5000 – 1500.00 දක්වා අඩු කරා.

ගරු නාගරික මන්ත්‍රී පාලිත නිහාල් රූපසිංහ මහතා - ප්‍රාදේශීය වශයෙන් ප්‍රමුඛතාවය දෙනවා කියලා දාන්න.

ගරු නගරාධිපති ජනක නිශාන්ත රත්නායක මහතා -ප්‍රාදේශීය වශයෙන් සලකා බලා දෙනවා කියලා දාන්න.

ගරු නාගරික මන්ත්‍රී පාලිත නිහාල් රූපසිංහ මහතා - අනිත් එක නගරාධිපතිතුමා 4 උතුරු කැබිල්ලවෙල හා කිණිගම සුසාන භූමිය මැනුම් කටයුතු කිරිම සදහා ගෙවලා තියෙනවා. අපි තමයි මුදල් ගෙවන්නේ එතකොට දැන් තියෙන වපසරියද අපිට අත්පත් වෙන්නේ ප්ලෑන් එකේ තියෙන ගානද?

ගරු නගරාධිපති ජනක නිශාන්ත රත්නායක මහතා -ගරු මන්ත්‍රීතුමා ප්‍රාදේශීය ලේකම් එකෙන් අපිට සෙහොන් වල අයිතිය තියෙන්නේ කොහොමත් නගර සභාවට සොහොන් අපිට ප්‍රාදේශීය සභාවෙන් බණ්ඩාරවෙල මහා නගර සභාවට පැවරුම් කටයුතු වෙන වෙලාවේදි පැවරුම් නියෝග එන්න ඕනිනේ ඒක ප්‍රාදේශීය ලේකම් හරහා තමයි නගර සභාවට එන්න ඕනි ඒ කටයුත්තේ අයිතිය අපිට දීලා නැහැ මෙතෙක්. එතකොට අයිතිය නොදුන්න නිසා තමයි දැන් තියෙන වපසරිය තුල අල්ලගෙන ඉන්න කණ්ඩායම ඔය දෙකේම අපේ ඉඩම් කොටස් අල්ලගෙන ඉන්නවා එතකොට ප්‍රාදේශීය ලේකම්තුමා තීරණයක් ගන්න ඕනි අපිට තියෙන වපසරියට දෙනවාද කියන එක.ඔතැන ලොකුම ගැටලුව තියෙන්නේ ගෙඩියාරොද සුසාන භූමිය හා උතුරුකැබිල්ලවෙල සුසාන භුමියේ පවුල් 22 ක් පර්චස් 20 ගානේ 30 ගානේ අල්ලගෙන ඉන්නවා සුසානභූමි ඉඩමෙන් කිණිගමත් පිටු පස්ස කොටස අල්ලගෙන ඉන්නේ.

ගරු නාගරික මන්ත්‍රී පාලිත නිහාල් රූපසිංහ මහතා - කිනිගමත් එහෙමයි.

ගරු නගරාධිපති ජනක නිශාන්ත රත්නායක මහතා -අපිට තීරණය කරන්න බැහැ මන්ත්‍රීතුමා මෙකේ සම්පූර්ණ කොටස අපිට දෙනවාද. අපිට පැවරිම් කරලා තිබ්බ නම් අපිට තිබුනා තර්ක කරලා හරි තියෙන ගානටම ගන්න.දැන් නිවැරදිව මනින්න කියලා කිව්වේ අතිගරු ජනාධිපතිතුමාගේ සංකල්පය මත ඉඩම්

ඔප්පු ලබාදීම යන තේමාව යටතේ ප්‍රාදේශීය ලේකම් අදාල ග්‍රාමසේවක මහත්වරුන්ගෙන් විස්තර ගන්නකොට ඒ වාර්තාවේ තියෙනවා මේ තැන්වල පදිංචි වෙලා ඉන්නවා කියලා. ඒ වාර්තා හදලා ඉවරයි.අපි කියන්නේ දැනට දෙන්න පුලුවන් භූමිය අපිට පවරලා දුන්නාම අපි වැට ගහලා ඒ කොටස අපි තියාගන්න විදිහට තමයි අපි මේක කරන්නේ. දැනි අපිට ලොකු ප්‍රශ්ණය තියෙන්නේ ගෙඩියාරොද මම හිතන්නේ සමන්ත මන්ත්‍රීතුමා.ලක්ෂ්මන් මන්ත්‍රිතුමාගේ කොට්ඨාශයේ මම හිතන්නේ පවුල් 22 ක් ඉන්නවා එතකොට ඒ 22 ට දෙන්න තැනක් නැතිවෙනවා. අපි ඒ 22 අතෑරලා දැන් තියෙන භූමිය අරගෙන ඒ භූමිය වටා වැටක් ගහලා අපිට අයිතිය එන්නේ නගර සභාවට අයිතිය එන්නේ පැවරීමේ තියෙන කොටස විතරයි.

ගරු නාගරික මන්ත්‍රී පාලිත නිහාල් රූපසිංහ මහතා - ගරු නගරාධිපතිතුමනි, අංක 01 වීථි පහන් දල්වන්නා දිරි දීමනාව වැඩි කරගන්න යෝජනා වෙලා තියෙනවා ඇත්තටම කිනිගම මාර්ගයේ සමහර බල්බ් තියෙනවා දවස් දෙක තුන පත්තුවෙනවා. සමහර දවස් වලට මම ගිහිල්ලා off කරපු වෙලාවලුත් තියෙනවා.ඒ නිසා ඒ ගැන පොඩ්ඩක් සොයලා බලලා ඒ දීමනාව ගෙවන්න කියලා කියනවා.

ගරු නගරාධිපති ජනක නිශාන්ත රත්නායක මහතා - දිරි දීමනාව කියන එක ....

ගරු නාගරික මන්ත්‍රී පාලිත නිහාල් රූපසිංහ මහතා - සමහර දවස් වල දවස් දෙක තුන තියෙනවා.

ගරු නගරාධිපති ජනක නිශාන්ත රත්නායක මහතා - රු 500.00 අරගෙන ඒ මනුස්සයා බණ්ඩාරවෙල ටවුන් එකේ වටයක් ගිහින් එනකොට ඉවරයි බයිසිකලේට.ඒ නිසා තමයි රු 1000.00 දෙන්න කියලා කීවේ.රු2000.00 ක් දුන්නා නම් ඒකත් වටිනවා.රු1000.00 ක් සීමා කරේ. එක පුද්ගලයෙක් මුලු බණ්ඩාරවෙලම ලයිට් off කරන්නේ. මම අද වැවතැන්නෙන් එනකොට උදේ 6.00 යි ලයිට් off කරේ මම

ගරු නාගරික මන්ත්‍රී එල්.ඩබ්ලිව්.ලක්ෂ්මන් විජේසිරි මහතා - නගරාධිපතිතුමනි 4 වෙනා කාරණාව මේකේ තියෙන්නේ උතුරු කැබිල්ලවෙල සහ කිණිගම කියලා විතරයි තියෙන්නේ ගෙඩියාරොද නැහැ

ගරු නගරාධිපති ජනක නිශාන්ත රත්නායක මහතා - ගෙඩියාරොදත් දාන්න කියලා තියෙන්නේ

ගරු නාගරික මන්ත්‍රී එල්.ඩබ්ලිව්.ලක්ෂ්මන් විජේසිරි මහතා - ඔබතුමා මුලින් කීවා වගේ බණ්ඩාරවෙල නගර සභාව මහා නගර සභාවක් වෙනකොට ගැසට් එකෙන්ම බලය පැවරෙනවා.මෙතැන තියෙනවා පවරා ගැනිමක් කරන්න අවශ්‍ය නැහැ නගරාධිපතිතුමා. මේක අපිට පැවරිලා තියෙන්නේ මැනලා ඔබතුමා කිව්වා වගේ අල්ලගෙන ඉන්න ඒවා ගන්න බැරිවෙනවා. ඒක ප්‍රශ්ණයක් වෙනවා.තියෙන ඉඩම් ප්‍රමාණයේ වැට ගහ ගත්තා නම් හරි. ගෙඩියාරොද පොඩි ඉඩ ප්‍රමානයක් තියෙන්නේ

ගරු නාගරික මන්ත්‍රී නඩරාජා රගුපති මහතා - නගරාධිපතිතුමනි, ඒ වගේම අඹතැන්න වත්තෙත් LRC Land එක මම හිතන්නේ Cemetery එකක් තියෙනවා.ඒ Cemetery එකේ හැමදාම කට්ටිය අල්ලගෙන ඇවිල්ලා ඇවිල්ලා මම හිතන්නේ දැන් දාපු වලේම තමයි දැන් දාන්න වෙලා තියෙන්නේ. අන්න ඒ වගේ ඉඩ අඩුවෙලා තියෙන්නේ.ඒ නිසා ඒකටත් ආරක්ෂිත වැටක් ගහලා ඒකත් වෙන් කරගත්තොත් හොදයි කියලා මම හිතනවා.

ගරු නගරාධිපති ජනක නිශාන්ත රත්නායක මහතා - ගරු මන්ත්‍රිතුමා මේ විස්තර දාලා මුදල් කමිටුවට ලිපියක් දාන්න මැනුම් කටයුතු කරන්න කියලා.කර්මාන්ත කමිටුව හරහා දාන්න.පොදුවේ සියලුම සුසාන භූම් මනින්න තිබුනා නම් හොදයි.

ගරු නාගරික මන්ත්‍රී නඩරාජා රගුපති මහතා - නගරාධිපතිතුමනි, ප්‍රාදේශීය සභාවෙන් අපිට පවරලා තිබ්බ එකක් .පවුල් 30 කට වැඩි ප්‍රමාණයක් මේ සුසානභූමිය තමයි පාවිච්චි කරන්නේ ඒක නිසා මේක ආරක්ෂා කර ගත යුතුයි.මොකද හැමදාම කට්ටිය මේක අල්ලගන්නවා.දැනට ඉතුරු වෙලා තියෙන කෑල්ල හරි අපි ආරක්ෂා කර ගත්තොත් හොදයි.

ගරු නගරාධිපති ජනක නිශාන්ත රත්නායක මහතා - මිනින්දෝරු දෙපාර්තමේන්තුවට ඒ ලියුම ගහලා මුදල් පිළිබද විස්තරය මුදල් කමිටුවට දාන්න

ගරු නාගරික මන්ත්‍රී අනුර ජයසිංහ වත්තුහේවා මහතා - නගරාධිපතිතුමනි, මට අවසරය දෙන්න 2021.08.30 මුදල් කමිටුවේ 2-1 යටතේ KY 8881 වාර සේවාවට 1,22,606.00ක් ගෙවලා තියෙනවා. Stafford motors එකෙන් කරලා තියෙන්නේ මම අදහසක් හා යෝජනාවක් ලෙස කරන්නේ ඇත්තටම මේක කොමසාරිස්තුමාගේ නිළ රථය ඒ වගේම ඔබතුමා පාවිච්චි කරන නිළ රථය යුනයිටඩ් මෝටර්ස් ආයතනයෙන් තමයි සේවා කටයුතු කරන්නේ මම හිතන්නේ මීට වඩා ගොඩක් අඩුවට කරගන්න බණ්ඩාරවෙල හොද සේවා ස්ථාන තියෙනවා. නම් කියන්න ඕනි නැහැ.මේ අවස්ථාවේ quotation call කරලා හරි.....

ගරු නගරාධිපති ජනක නිශාන්ත රත්නායක මහතා -ගරු මන්ත්‍රීතුමා කි.මි.ලක්ෂය සහ වගකීම් කාළය තියෙනවා.

ගරු නාගරික මන්ත්‍රී අනුර ජයසිංහ වත්තුහේවා මහතා - නගරාධිපතිතුමනි, මම ඒක තමයි කියන්න යන්නේ ඔය වාහන දෙකටම අපේ ගිය සභාවේදි ගෙනාවේ ඔබතුමා පාවිච්චි කරන නිළ රථයත් අපේ කොමසාරිස්තුමා පාවිච්චි කරන නිළ රථයත් ඒකේ තියෙන්නේ එක්කො ලක්ෂයක් කි.මි. නැත්නම් අවුරුද්දයි ඒක ඔබතුමා හොයලා බලන්න කි.මි.ලක්ෂයක් හෝ අවුරුද්දක් හෝ දෙකක් මම හිතන්නේ අවුරුදු 02 පැනලා තියෙන්නේ company warranty නැහැ නගරාධිපතිතුමා මම දන්න විදිහට. මම මේ කියන්න හදන්නේ ඇත්තටම කොමසාරිස්තුමාගේ නිළ රථය කොළඹ අරන් යනකොට රියදුරා අතේ යවන්න ඕනි.බණ්ඩාරවෙල තියෙනවා හොද සේවා ස්ථාන. Quotation Call කරලා සේවාව ගත්තානම් මීට වඩා බණ්ඩාරවෙල මහා නගර සභාවට මුදල් ඉතුරුවීමක් වෙනවා. කම්පැනි දාලා කරනවා නම් හොදයි.........

ගරු නගරාධිපති ජනක නිශාන්ත රත්නායක මහතා - මුදලේ ප්‍රශ්ණය මටත් තියෙනවා. 96000.00 ක් යනවා එක සර්විස් එකකට

ගරු නාගරික මන්ත්‍රී අනුර ජයසිංහ වත්තුහේවා මහතා - ඒක තමයි ඒක company එකෙන්නේ කරේ. අපිට ඇතුළට යන්න බැහැ. Driver පැත්තකට වෙලා ඉන්නවා.තෙල් මාරු කරනවාද මොනවද කරන්නේ කියලා දන්නේ නැහැ.මෙහේ කරා නම් වගකීමෙන් යුතුව අහන්න පුලුවන් තෙල් දැම්මාද කියලා. ඒ යන එක විතරක් නෙවෙයි රියදුරාට අතිකාල ගෙවන්න ඕනි.වාහනයට ඩිසල් ගහන්න ඕනි කි.මි.400 ක් එහෙට දුවනවා. මෙහෙට දුවනවා. එහාට මෙහාට යනවා.මම යෝජනා කරනවා මේක බදුල්ලෙන් හෝ බණ්ඩාරවෙලින් කරගන්න කියලා.

ගරු නගරාධිපති ජනක නිශාන්ත රත්නායක මහතා - ඒක මුදල් කමිටුවට ලිපියක් විදිහට දාන්න අපි ඒ සලකා බලමු.

2021.08.30 දින පැවති මුදල් හා නීතී සම්පාදනය පිළිබද ස්ථාවර කමිටු වාර්තාව සභාවේ දැන ගැනිම පිණිස ඉදිරිපත් කරන ලදුව 2021.08.30 දින පැවති මුදල් හා නීතී සම්පාදනය පිළිබද ස්ථාවර කමිටුවේ අංක 12 නගරයේ රථවාහන නැවැත්වීම සම්බන්ධ‍යෙන් ලබා දී ඇති තීරණය 2021.09.06 දින පැවති මුදල් කමිටුවෙන් සංශෝධනය කරන ලද බව ගරු නගරාධිපති ජනක නිශන්ත රත්නායක මහතා විසින් ප්‍රකාශ කරන ලදි එසේම මෙම වාර්තාවේ අංක 02 හි සදහන් කමිටු තීරණය සම්බන්ධයෙන් ගරු නාගරික මන්ත්‍රී එල්.ඩබ්ලිව්.ලක්ෂ්මන් විජේසිරි මහතා සහ ගරු නාගරික මන්ත්‍රි නඩරාජා රගුපති මහතා, ඒ.එල්.බන්දුල කරුණාරත්න මහතා විසින් දීර්ඝ ලෙස අදහස් ප්‍රකාශ කරන ලදි. මෙම වාර්තාවේ අංක 09 සම්බන්ධයෙන්ද ගරු නාගරික මන්ත්‍රී පාලිත නිහාල් රූපසිංහ මහතා විසින් අදහස් ප්‍රකාශ කරන ලද අතර, සැපයුම්කරුවන් ලියාපදිංචි කිරිමේදි ප්‍රාදේශීය වශයෙන් සැපයුම්කරුවන් ලියාපදිංචියට ප්‍රමුඛතාවය ලබාදීම සුදුසු බවටත් ඉදිරියේදි ඒ සම්බන්ධයෙන් අවශ්‍ය කටයුතු කිරිම සුදුසු බවටත් තීරණය කරන ලදි. එසේම අංක 01 හි සදහන් කරුණ හා අංක 04 හි සදහන් කරුණු සම්බන්ධයෙන්ද ගරු නාගරික මන්ත්‍රී පාලිත නිහාල් රූපසිංහ මහතා විසින් අදහස් ඉදිරිපත් කරන ලදි.එසේම අංක 2-2 කාරණය සම්බන්ධයෙන් ගරු නාගරික මන්ත්‍රී අනුර ජයසිංහ වත්තුහේවා මහතා විසින් අදහස් ප්‍රකාශ කරන ලදි.ඉහත සංශෝධනයන්ද ඇතුලත් කරමින් 2021.08.30 දින පැවති මුදල් හා නීතී සම්පාදනය පිළිබද ස්ථාවර කමිටු වාර්තාවෙන් ලබාදි ඇති තීරණයන් ක්‍රියාත්මක කිරිම සුදුසු බවට මෙදින සභාවේ සිටි ගරු නියෝජ්‍ය නගරාධිපති එච්.එම්.මිත්‍රපාල හීන්කෙන්ද මහතා ඇතුලු නාගරික මන්ත්‍රීවරුන් වන නඩරාජා රගුපති මහතා, එච්.එම්.නවුෂාඩ් මහතා, ඒ.එල්.බන්දුල කරුණාරත්න මහතා ,ප්‍රියන්ත ලීලසේන කරුණාරත්න මහතා,රුවන් අමිල කුමාර මහතා , පාලිත නිහාල් රූපසිංහ මහතා,එච්.ඒ.ගාමිණි සරත්චන්ද්‍ර මහතා මුදිතා ඒකනායක මහත්මිය, අත්එසවීමෙන් එකගතාවය පල කරන ලද අතර, අනුර ජයසිංහ වත්තුහේවා මහතා, එල්.ඩබ්ලිව්.ලක්ෂ්මන් විජේසිරි මහතා, ,පී.පී.දේවිකා ලසන්ති මහත්මිය,එම්.එම්.උදයංගනි මාරසිංහ මහත්මිය ඩි.එම්.ඥාණවති මහත්මිය,කේ.නිම්මි මහත්මිය විසින් විරුද්ධත්වය ප්‍රකාශ කරන කරන ලදි.

6-I-II 2021.09.06 දින පැවති මුදල් හා නීති සම්පාදනය පිළිබද ස්ථාවර කමිටු වාර්තාව සභාවේ දැන ගැනිම පිණිස ඉදිරිපත් කිරිම

ගරු නගරාධිපති ජනක නිශාන්ත රත්නායක මහතා - 2021.09.06 වන දින මුදල් කමිටුවක් පැවැත්වුවා. මම පෙර කීවා සභාවේ මුදල් තත්ත්වය අනුව මිළියන 20 ක මුදලක් ලබාගෙන 5,2 Block හි අවසාන බිල්පතත් සීවලි පාර හා අනෙකුත් ව්‍යාපෘති වල බිල් ගෙවිමට ඇති නිසා ඒ මුදල් ලබා ගැනිමට දාලා තියෙනවා. වාහන රථගාල් සම්බන්ධයෙන් පැවති ගැටලු වෙළද සංගමය හා විවිධ පාර්ශවයන් එක්ක පැවතිච්ච සාකච්ඡා කරලා ගනු ලැබු තීරණ කිහිපයක් තියෙන්නේ මේ සම්බන්ධව කටයුතු කරගෙන යනවා.මේ වාර්තාවේ ඒ සම්බන්ධව තමයි තියෙන්නේ. මෙම වාර්තාවට සභාවේ එකගතාවය තියෙනවාද?

2021.09.06 දින පැවති මුදල් හා නීතී සම්පාදනය පිළිබද ස්ථාවර කමිටු වාර්තාව සභාවේ දැන ගැනිම පිනිස ඉදිරිපත් කරන ලදුව 2021.09.06 දින පැවති මුදල් හා නීතී සම්පාදනය පිළිබද ස්ථාවර කමිටුව විසින් ලබාදුන් තීරණයන් ක්‍රියාත්මක කිරිම සුදුසු බවට මෙදින සභාවේ සිටි ගරු නියෝජ්‍ය නගරාධිපති එච්.එම්.මිත්‍රපාල හීන්කෙන්ද මහතා ඇතුලු නාගරික මන්ත්‍රීවරුන් වන නඩරාජා රගුපති මහතා, එච්.එම්.නවුෂාඩ් මහතා, ඒ.එල්.බන්දුල කරුණාරත්න මහතා ,ප්‍රියන්ත ලීලසේන කරුණාරත්න මහතා,රුවන් අමිල කුමාර මහතා , පාලිත නිහාල් රූපසිංහ මහතා,එච්.ඒ.ගාමිණි සරත්චන්ද්‍ර මහතා මුදිතා ඒකනායක මහත්මිය, අත්එසවීමෙන් එකගතාවය පල කරන ලද අතර, අනුර ජයසිංහ වත්තුහේවා මහතා, එල්.ඩබ්ලිව්.ලක්ෂ්මන් විජේසිරි මහතා, ,පී.පී.දේවිකා ලසන්ති මහත්මිය,එම්.එම්.උදයංගනි මාරසිංහ මහත්මිය ඩි.එම්.ඥාණවති මහත්මිය,කේ.නිම්මි මහත්මිය විසින් විරුද්ධත්වය ප්‍රකාශ කරන කරන ලදි.

6-Ι-ΙΙI 2021.08.23 දින පැවති සෞඛ්‍යය හා පාරිසරික සංරක්ෂණය පිළිබද ස්ථාවර කමිටු රැස්වීමේ වාර්තාව සභාවේ දැන ගැනිම පිණිස ඉදිරිපත් කිරිම

ගරු නගරාධිපති ජනක නිශාන්ත රත්නායක මහතා - යම් කාරනා දෙකක් අද උදේ පාලිත මන්ත්‍රීතුමා මතු කරපු ප්‍රශ්ණය එක්ක මේ සෞඛ්‍ය කමිටුවේ නිර්දේශයක් දුන්නා ආයුර්වේද වෛද්‍ය මධ්‍යස්ථානයක් සෑදිම අපිට පණතේම බලය තියෙනවා. ආයුර්වේද වෛද්‍යවරයෙක් කාඩර් එකේ අනුමතවෙලා තියෙන්නේ ඒ කටයුත්ත අපිට කරන්න පුලුවන්.මාතෘධාරකාභිවෘද්ධි මධ්‍යස්ථානය යටි මහලේ ආයුර්වේද මධ්‍යස්ථානයක් එක කොටසකත් ඉදිරිපස තියෙන කොටස් දෙක මම යෝජනා කරා ටෙන්ඩර්පත් නිකුත් කරලා ව්‍යාපාරික ස්ථාන දෙකකට ලබා දෙන්න කියන එක තමයි මෙහි සදහන් වෙලා තියෙන්නේ ඒකට හේතුව සභාවේ ආදායම් තත්වය බලපුවාහම ටෙන්ඩර් මගින් දෙන්නේ මම පුද්ගලිකව කාටවත් දෙන්න නෙවෙයි ටෙන්ඩර් කරලා ඒ මුදල ලබා ගැනිමේ ක්‍රමවේදය කියලා තමයි මේ තියෙන්නේ ඊලගට රු ලක්ෂයක අත්තිකාරම් මුදලක් ගන්න කියන එක 1-4 සෞඛ්‍ය කමිටුවට මම එදා හිටපු නිසා මම එතැනදි තීරණය කරා රු ලක්ෂයක මුදල දෙන්න කියන එක තීරණය කලා කියලා ලියලා තියෙන්නේ මම එදා හිටපු නිසා.

ගරු නාගරික මන්ත්‍රී ඩි.එම්.ඥාණවති මහත්මිය - ගරු නගරාධිපතිතුමනි,සෞඛ්‍ය කමිටුවේ සභාපතිතුමනි, ඇත්තටම මේ දිනවල මැසි ගහනය හොදටම වැඩි වෙලා තියෙනවා. අපේ ගමෙනුත් කීවා මේ සම්බන්ධව දැනුවත් කරන්න කියලා.බෙහෙත් ටිකක් හරි ගහලා මෙය පාලනය කරන්න කියලා මා ඉල්ලා සිටිනවා.

ගරු නගරාධිපති ජනක නිශාන්ත රත්නායක මහතා -මම බෙහෙත් ටික ගහලා දෙන්නම් .PHI මහත්වරු මේ සම්බන්ධව සොයලා බලලා බෙහෙත් ටික ගහන්න. බෙහෙත් තියෙනවා අපි ගාව මාසේකට සැරයක්වත් මේ කටයුත්ත කරන්න කියලා ඉල්ලනවා. මේ දිනවල පොහොර නිෂ්පාදනය double වෙලා තියෙන්නේ.මේ මාසේ ටොන් 40 කට වඅඩි ප්‍රමාණියක් විකුණලා තියෙනවා. ලොකු ආදායමක් ඉදිරියේදි මෙය වෙනස් කරලා මැෂින් හයි කරන්න යන්නේ.ඒ කටයුත්ත ජනතාවට බාධාවක් වෙන්න බැහැ. .PHI මහත්වරු මේ සම්බන්ධවත් පොඩ්ඩක් අධික්ෂණය කරන්න හේතුව කොරෝනා නිසා ඔබතුමාලාට දිනකට දුරකතන ඇමතුම් 500.ක් 600ක් විතර එනවා.ඒ කටයුතුත් එක්ක අධික්ෂණ නිළධාරින් විදිහට මේ වැඩවලටත් නියෝග ලබා දෙන්න .

2021.08.23 දින පැවති සෞඛ්‍යය හා පාරිසරික සංරක්ෂණය පිළිබද ස්ථාවර කමිටු රැස්වීමේ වාර්තාව සභාවේ දැන ගැනිම පිනිස ඉදිරිපත් කරන ලදුව සෞඛ්‍යය හා පාරිසරික සංරක්ෂණය පිළිබද ස්ථාවර කමිටුව විසින් ලබාදුන් තීරණයන් ක්‍රියාත්මක කිරිම සුදුසු බවට මෙදින සභාවේ සිටි ගරු නියෝජ්‍ය නගරාධිපති එච්.එම්.මිත්‍රපාල හීන්කෙන්ද මහතා ඇතුලු නාගරික මන්ත්‍රීවරුන් වන නඩරාජා රගුපති මහතා, එච්.එම්.නවුෂාඩ් මහතා, ඒ.එල්.බන්දුල කරුණාරත්න මහතා ,ප්‍රියන්ත ලීලසේන කරුණාරත්න මහතා,රුවන් අමිල කුමාර මහතා , පාලිත නිහාල් රූපසිංහ මහතා,එච්.ඒ.ගාමිණි සරත්චන්ද්‍ර මහතා මුදිතා ඒකනායක මහත්මිය, අත්එසවීමෙන් එකගතාවය පල කරන ලද අතර, අනුර ජයසිංහ වත්තුහේවා මහතා, එල්.ඩබ්ලිව්.ලක්ෂ්මන් විජේසිරි මහතා, ,පී.පී.දේවිකා ලසන්ති මහත්මිය,එම්.එම්.උදයංගනි මාරසිංහ මහත්මිය ඩි.එම්.ඥාණවති මහත්මිය,කේ.නිම්මි මහත්මිය විසින් විරුද්ධත්වය ප්‍රකාශ කරන කරන ලදි.

6-Ι-ΙV 2021.08.26 දින පැවති කර්මාන්ත හා ඉදිකිරිම් පිළිබද ස්ථාවර කමිටු රැස්වීමේ වාර්තාව සභාවේ දැන ගැනිම පිණිස ඉදිරිපත් කිරිම.

2021.08.26 දින පැවති කර්මාන්ත හා ඉදිකිරිම් පිළිබද ස්ථාවර කමිටු රැස්වීමේ වාර්තාව සභාවේ දැන ගැනිම පිණිස ඉදිරිපත් කරන ලදුව,2021.08.26 දින පැවති කර්මාන්ත හා ඉදිකිරිම් පිළිබද ස්ථාවර කමිටුව විසින් ලබාදුන් තීරණයන් ක්‍රියාත්මක කිරිම සුදුසු මෙදින සභාවේ සිටි ගරු නියෝජ්‍ය නගරාධිපති එච්.එම්.මිත්‍රපාල හීන්කෙන්ද මහතා ඇතුලු නාගරික මන්ත්‍රීවරුන් වන නඩරාජා රගුපති මහතා, එච්.එම්.නවුෂාඩ් මහතා, ඒ.එල්.බන්දුල කරුණාරත්න මහතා ,ප්‍රියන්ත ලීලසේන කරුණාරත්න මහතා,රුවන් අමිල කුමාර මහතා , පාලිත නිහාල් රූපසිංහ මහතා,එච්.ඒ.ගාමිණි සරත්චන්ද්‍ර මහතා මුදිතා ඒකනායක මහත්මිය, අත්එසවීමෙන් එකගතාවය පල කරන ලද අතර, අනුර ජයසිංහ වත්තුහේවා මහතා, එල්.ඩබ්ලිව්.ලක්ෂ්මන් විජේසිරි මහතා, ,පී.පී.දේවිකා ලසන්ති මහත්මිය,එම්.එම්.උදයංගනි මාරසිංහ මහත්මිය ඩි.එම්.ඥාණවති මහත්මිය,කේ.නිම්මි මහත්මිය විසින් විරුද්ධත්වය ප්‍රකාශ කරන කරන ලදි.

6-2 2021.08.31 දිනට ලැබිම් ගෙවීම් වාර්තාව ඉදිරිපත් කිරිම.

(ගරු නගරාධිපතිතුමා විසින් පහත සදහන් ලැබිම් ගෙවිම් වාර්තා සභාව වෙත ඉදිරිපත් කරන ලදි)

2021.08.31 දිනට මුදල් ශේෂ පිළිබද වාර්තාව

ගි.අ.037100152593607 දරණ ජංගම ගිණුම - මහජන බැංකුව බණ්ඩාරවෙල

|  |  |
| --- | --- |
| විස්තරය | රු ශත |
| 2021.08.01 දිනට මුදල් පොතට අනුව ශේෂය | 16,004,431.17 |
| එකතු කලා - 2021.08.31 දක්වා ලැබිම් | 19,956,649.32 |
| 2021.08.31 දිනට මුලු ලැබිම් | **35,961,080.49** |
| අඩුකලා - 2021.08.31 දින දක්වා ගෙවීම් | 33,830,901.81 |
| 2021.08.31 දිනට මුදල් පොතට අනුවශේෂය | 2,130,178.68 |

ගි.අ 037200130031384 දරණ සංවර්ධන ගිණුම - මහජන බැංකුව බණ්ඩාරවෙල

|  |  |
| --- | --- |
| විස්තරය | රු ශත |
| 2021.08.01 දිනට ඉදිරියට ගෙන ආ ශේෂය | 6,496,453.45 |
| එකතු කලා - අගෝස්තු මස ලැබිම් | 1,010,000.00 |
| බැංකුව විසින් බැර කරන ලද පොළිය | 16.552.60 |
| 2021.08.31 දිනට මුලු ලැබිම් | 7,523,006.05 |
| අඩුකලා- ආපසු ගැනිම් | - |
| 2021.08.31 දිනට ශේෂය | 7,523,006.05 |

**2021.08.31 දිනට ස්ථාවර ගිණුම් හා තැන්පත් ගිණුම් පිළිබද විස්තර -**

|  |  |  |  |  |
| --- | --- | --- | --- | --- |
| අනු අංකය | බැංකුවේ නම | ගිණුම් අංකය | තැන්පත් කර ඇති මුදල | 2021.08.31 දිනට පොළිය සමග ශේෂය |
| 1 | මහජන බැංකුව | 037600100010363-3 | 20000000.00 | 28.524,863.41 |
| 2. | මහජන බැංකුව | 037600100012422 -8 | 20000000.00 | 20000000.00 |
| 3. | මහජන බැංකුව | 037600100012423 - 7 | 50000000.00 | 50000000.00 |
| 4. | මහජන බැංකුව | 03760010007440- 6 | 5000000.00 | 8,827,695.72 |
| 5. | ලංකා බැංකුව | 75440246 | 1000000.00 | 1000000.00 |
|  |  |  | එකතුව | 108,352,559.13 |

ගරු නගරාධිපති ජනක නිශාන්ත රත්නායක මහතා - ලක්ෂ 200 ක මුදල අද අපි විඩ්රෝල් කරපුවාහම අපි ගාව ලක්ෂ 800 ක මුදලක් තියෙන්නේ මේඅටලක්ෂ හැටතුන්දාහා තියෙන්නේ තොගපොළ ව්‍යාපාරිකයින්ගේ මුදල් 5,2 block එකෙ සහ අනිකුත් මුදල්........

**ගරු නාගරික මන්ත්‍රී එල්.ඩබ්ලිව්.ලක්ෂ්මන් විජේසිරි මහතා -**නගරාධිපතිතුමා ,මේ ස්ථාවර පොලිය අපිට ලැබෙන්නේ වාර්ෂිකවද? මාසිකවද?

ගරු නගරාධිපති ජනක නිශාන්ත රත්නායක මහතා - වාර්ෂිකව මාසිකව දෙන්නේ නැහැ.අපි මාස තුනෙන් තුනට දාලා තියෙන්නේ. න්‍යාය පත්‍රයට අදාල කටයුතු මෙතෙකින් අවසන් වෙනවා. අද දින මහා සභාවට පැමිණි ගරු නියෝජ්‍ය නගරාධිපතිතුමා ඇතුලු සියලුම ගරු මන්ත්‍රීවරුන්ටත්.නාගරික කොමසාරිස්තුමා,නාගරික ලේකම්තුමා, ඇතුලු කාර්ය මණ්ඩලයේ සියලුම දෙනාටමත් ස්තූතිවන්ත වෙමින් අද දින සභාවේ වැඩ කටයුතු නිමාවට පත්කරනවා. සියලුම දෙනාට ස්තූතියි.

මෙදිනට නියමිත කටයුතු මෙතෙකින් අවසන් වුයෙන් පෙ.ව.10.40 ට මහා සභා රැස්වීමේ කටයුතු නිමාවට පත්විය.

ජනක නිශාන්ත රත්නායක,

නගරාධිපති,

බණ්ඩාරවෙල මහා නගර සභාව

2021 ක්වු සැප්තැම්බර් මස 08 වන දින,

බණ්ඩාරවෙල මහා නගර සභා රැස්වීම් ශාලාවේදිය.